頌六十二首 一
作者：道世
朝代：唐

paragraphs: 騄驥資鞭策，蘭蕙佇薰風。
至理信難見，非人孰可通。
輸心仰圓寂，瑩曬入玄中。
總轡超三有，摶飛上四空。
簪纓猶忽夢，財利若塵蒙。
高揖謝時俗，蕭灑出煩籠。
（見《大正新修大藏經》第五四冊道世《諸經要集》卷二《三寶部》）（按：《古今禪藻集》卷一收此首爲隋無名釋作，題作《順益頌》，實誤。
）。